Det fremgår ingen steder, hvordan man har beregnet de fire milliarder kroner, som ministeren lover, at man vil fjerne bøvl og bureaukrati for i den offentlige sektor.

Det undrer flere eksperter, som Detektor har talt med. Blandt andre professor i økonomistyring og offentlig forvaltning ved Aalborg Universitet Per Nikolaj Bukh:

- Jeg tror ikke, det er muligt at afbureaukratisere for fire milliarder kroner. Mange dele af den offentlige sektor - ikke mindst kommunerne - er allerede temmelig effektive, og det potentiale yderligere er der simpelthen ikke.

Ministerens presserådgiver bekræfter i en mail til Detektor, at der ikke findes konkrete beregninger bag ministerens løfte: